Diari Oficial de la Generalitat Valenciana


Sumari del DOGV 5773, del 29-05-2008 (2008/6496)

RESOLUCIÓ de 15 de maig de 2008, del conseller de Governació, en qualitat de president de l'Observatori de Dret Civil Valencià, per la qual nomena un representant del Tribunal Superior de Justícia de la Comunitat Valenciana, vocal de l'Observatori de Dret Civil Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5773

Data del DOGV
:   29-05-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/6496


Data del document
:   15-05-2008

Organisme emissor
:   Conselleria de Governació

Tipus de document
:   Resolució

Descriptors 

:   * Observatori de Dret Civil Valencià

RESOLUCIÓ de 15 de maig de 2008, del conseller de Governació, en qualitat de president de l'Observatori de Dret Civil Valencià, per la qual nomena un representant del Tribunal Superior de Justícia de la Comunitat Valenciana, vocal de l'Observatori de Dret Civil Valencià. [2008/6496]  
L'Observatori de Dret Civil Valencià va ser creat mitjançant el Decret 30/2002, de 26 de febrer, del Consell, i després de la modificació efectuada pel Decret 97/2004, d'11 de juny, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de Dret Civil Valencià.  
El Decret 218 /2007, de 26 d'octubre del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, té com a objecte la modificació de les funcions, estructura organitzativa i règim de funcionament d'ambdós organismes.  
L'article 22 de l'esmentat Reglament, en regular la composició de l'Observatori de Dret Civil Valencià, estableix, en el seu apartat 1 f), que el l'òrgan esmentat l'integraran, entre altres vocals nomenats pel/la president/a: «II) Un representant del Tribunal Superior de Justícia de la Comunitat Valenciana».  
El conseller de Governació, com a president de l'Observatori de Dret Civil Valencià, mitjançant una resolució de 31 de gener de 2008, a anomenar els vocals de l'Observatori, i restava pendent el nomenament del vocal representant del Tribunal Superior de Justícia de la Comunitat Valenciana. I, amb data 31 de gener de 2008, el conseller de Governació va dictar una resolució per la qual es determina la composició de l'Observatori de Dret Civil Valencià, resolució que es va publicar en el DOCV número 5707, de data 20 de febrer de 2008.  
En resposta a la comunicació de data 5 de desembre de 2007, del conseller de Governació, i atenent al que disposa l'article 22 del Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, la Sala de Govern del Tribunal Superior de Justícia de la Comunitat Valenciana, mitjançant un acord adoptat en la sessió del dia 27 de febrer de 2008, ha proposat per al seu nomenament com a representant del Tribunal Superior de Justícia de la Comunitat Valenciana Esteban Solaz Solaz, magistrat de la Secció Primera de l'Audiència Provincial de Castelló.  
La Disposició Final Primera del Decret 218/2007 faculta el titular de la conselleria amb competència en matèria de desenrotllament estatutari, per a dictar totes les disposicions que exigisquen l'aplicació i execució d'aquest decret.  
En compliment de l'anterior, en virtut de les competències atribuïdes per l'article 14 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, es dicta la present resolució:  
Primer  
Nomenar Esteban Solaz Solaz, magistrat de la Secció Primera de l'Audiència Provincial de Castelló, vocal de l'Observatori de Dret Civil Valencià en representació del Tribunal Superior de Justícia de la Comunitat Valenciana.  
Segon  
La present resolució es publicarà en el Diari Oficial de la Comunitat Valenciana.  
València, 15 de maig de 2008.- El conseller de Governació: Serafín Castellano Gómez.